Diari Oficial de la Generalitat Valenciana


Sumari del DOGV 148, del 27-02-1984 (1984/802718)

RESOLUCIÓ de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen ajudes periòdiques per a disminuïts.
----------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1984/02/10/(1)/dof/vci/html**

### Dades del document

Número de DOGV
:   148

Data del DOGV
:   27-02-1984

Secció del DOGV
:   ALTRES DISPOSICIONS

Número del document
:   1984/802718


Data del document
:   10-02-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Descriptors 

:   * ajuda social
    * discapacitat
    * ajuda als discapacitats
    * servei social
    * suport econòmic
    * ajuda pública

Resolució de 10 de febrer de 1984, de la Direcció General de Serveis Socials de la Conselleria de Sanitat, Treball i Seguretat Social, per la qual es convoquen ajudes periòdiques per a disminuïts.  
A fi d'ajudar al sosteniment de les persones afectades per alguna deficiència o una associació de disminucions, previsiblement permanents, que limiten greument les capacitats físiques, psíquiques i sensorials, amb necessitat d'atenció en un Centre específic, aquesta Conselleria de Sanitat, Treball i Seguretat Social, ha cregut convenient convocar per a l'any 1984 les ajudes periòdiques per a disminuïts.   
Pel que fa a la sol·licitud, tramitació, resolució i pagament d'aquestes ajudes es regularà per les disposicions de general aplicació i pel que específicament estableix la present resolució.   
Primera. Requisits necessaris per ser beneficiaris d'aquestes beques.   
1.1. Estar afectat per alguna deficiència o una associació de disminucions, previsiblement permanents, que limiten greument les capacitats físiques, psíquiques i sensorials, conformement al dictamen lliurat per les Direccions Provincials de l'Institut Nacional de Serveis Socials (INSERSO).   
1.2. No percebre una altra beca o ajuda de la mateixa naturalesa i finalitat i de quantia igual o superior a la que correspondria amb càrrec al Fons d'Assistència Social.   
1.3. No gaudir gratuïtament i simultàniament de serveis que cobreixen els mateixos supòsits i necessitats pels quals es sol·licita la beca.   
1.4. Quan perceba beques o ajudes de la mateixa naturalesa o finalitat però de quantia inferior podrà concedir-se la beca per la diferència entre la que corresponga amb càrrec al Fons d'Assistència Social i les altres ajudes que perceben o serveis que gaudeixen.   
1.5. Estar atesos o tenir sol·licitat l'ingrés en:   
a) Un Centre Privat reconegut per l'Estat o Comunitat Autónoma.   
b) Un Centre dependent de l'Administració Institucinal de la Sanitat Nacional.   
c) Un Centre dependent de l'Institut Nacional d'Assistència Social.   
d) Un Centre reconegut per l'Estat o Comunitat Autònoma i dependent de Corporacions Locals (Diputació, Ajuntaments, Mancomunitats).   
e) Un Centre dependent o subvencionat totalment o parcialment pel Ministeri d'Educació, o Conselleria d'Educació, per a aquells serveis complementaris no coberts per l'esmentat organisme.   
1.6. Formar part d'una familia la renda per càpita anual de la qual no siga superior a 270.000 pessetes o, si s'escau, quan visca amb independència el mateix sol·licitant, que aquest no perceba per al seu benefici exclusiu uns ingressos anuals superiors a l'indicat lìmit.   
Segona. Documents que ha de presentar el disminuït, o si s'escau, els seus pares o representants legals.   
2.1. Imprés de sol·licitud oficial que facilitaran les Delegacions Territorials de Serveis Socials de la Conselleria de Sanitat, Treball i Seguretat Social.(1)  
2.2. Dictamen acreditatiu de sofrir la deficiència requerida per a ser beneficiari d'aquestes beques expedit per l'equip de valoració de l'INSERSO.   
2.3. Declaració jurada acreditativa del fet que el disminuït a favor del qual es sol·licite l'ajuda no és beneficiari d'altres beques o ajudes de la mateixa naturalesa o finalitat , ni gaudeixen gratuïtament i simultàniament de serveis que cobreixen els mateixos supòsits i necessitats pels quals es sol·licite la beca i quan està en el cas contrari, acreditativa de les quanties de les ajudes que gaudeixen i dels organismes que les hagen concedit o de l'abast del servei de què gaudeixen i Centre o Entitat que el presta, segons imprés que es facilitarà.   
2.4. Certificació lliurada pel representant autoritzat del Centre respectiu, en el qual s'acredite que el disminuït a favor de qui es sol·licite l'ajuda, hi és atés o hi ha sol·licitat l'ingrés, així com el cost real de la placa i període de funcionament i serveis, per als quals es sol·licita, segons imprés que es facilitarà.   
2.5. Fotocòpia de la declaració de la renda de l'exercici anterior o certificat de l'empresa dels havers percebuts durant l'any anterior o full de salaris del darrer mes anterior a la presentació de la sol·licitud de la beca corresponent a l'any 1984, de tots els membres de la família que treballen.   
Si el treball és per compte propi, declaració de renda o declaració jurada d'ingressos i fotocòpia de la liquidació al règim especial de la Seguretat Social per a treballadors autònoms.   
Per a treballadors agrícolas, per compte d'altre, declaració de renda o declaració d'ingressos i certificat de la Cambra Agrària.   
Els pensionistes , certificació lliurada per les entitats que l'abonen.   
Els qui es troben en atur, certificat lliurat per l'Oficina de Col·locació corresponent, amb inclusió de la quantia percebuda en el cos de cobrar subsidi.   
2.6. Fotocòpia del Llibre de Família.   
Tercera. Lloc de presentació de la documentació.   
La documentació es presentarà en les Delegacions Territorials de serveis socials de la provincia, sense perjudici del que disposa l'article 66 de la Llei de Procediment Administratiu.   
Quarta. Termini de presentació.   
El términi de presentació de sol·licituds i altres documents finalitzarà el dia 27 d'abril de 1984.   
Cinquena. Tràmits a efectuar per les Delegacions Territorials de Serveis Socials.   
5.1. Examinaran els documents presentats i si en manqués algun dels exigits o no fossen consignades en la sol·licitud i/o impresos complementaris les dades requerides, o patissen d'algun altre defecte, requeriran a qui haja formulat la petició que l'esmene dins del termini de 10 dies, amb apercebiment que si no ho fes s'arxivarà l'expedient sense més tràmit.   
5.2. Realitzaran les gestions complementàries que estimen necessàries, per a comprovar que els disminuïts a favor dels quals es sol·liciten les ajudes, reuneixen tots els requisits exigits per a ser-ne beneficiaris.   
5.3. Dins dels 30 dies següents a l'acabament del termini establert per à la presentació de sol·licituds, remetran tots els expedients intruïts i una relació de sol·licitants i de disminuïts, a la Direcció General de Serveis Socials, per tal que adopte la resolució escaient.   
Sisena. Resolució dels expedients.   
La Direcció General de Serveis Socials procedirà com s'indica a continuació:   
6.1. Examinarà els expedients instruïts i, si ho considera oportú per a resoldre'ls millor, realitzará les gestions i comprovacions necessàries per a determinar si els interessats reuneixen els requisits exigits per a ser beneficiaris de les beques.   
6.2. A la vista de la documentació incorporada als expedients i del que disposa la normativa aplicable, dictarà la resolució que escaiga, concedint o denegant les ajudes sol·licitades.   
6.3. Notificará la resolució adoptada als interessats, als Centres on són atesos i a les Delegacions Territorials de Serveis Socials de la Conselleria de Sanitat, Treball i Seguretat Social.   
Setena. Recursos.   
Contra les Resolucions que dicte la Direcció General de Serveis Socials , d'acord amb les disposicions de la norma anterior, els interessats podran interposar recurs d'alçada davant l'Excm. Sr. Conseller de Sanitat, Treball i Seguretat Social, dins del termini de quinze dies, comptats a partir del següent al de la notificació.   
Contra la resolució d'aquest recurs pot interposar-se recurs contencioso-administratiu de conformitat amb el que està establert en la Llei reguladora d'aquesta Jurisdicció.   
Vuitena. Període de vigència, guany i quantia de les beques.  
8.1. La beca es concedirà, si s'escau, des de l'1 de gener fins al 31 de desembre de 1984.   
8.2. Les ajudes es guanyaran per dies reals d'assistència dels beneficiaris en els Centres respectius, els quals hauran de comunicar a la Direcció General de Serveis Socials, les baixes i les altes de disminuïts que s'hi produesquen, immediatament després que tinguen lloc.   
8.3. Les quanties mensuals d'aquestes beques per a l'any 1984, seran les que s'assenyalen a continuació, tenint en compte la naturalesa del Centre on estan atesos els beneficiaris:  
a) En Centres privats reconeguts per l'Estat o Comunitat Autònoma: 8.000 pessetes als interns i 7.000 pessetes als mediopensionistes.   
b) En Centres dependents de l'Administració Institucional de la Sanitat Nacional: 5.000 pessetes si estan en règim d'internat i 4.000 pessetes als mediopensionistes.   
c) En Centres dependents .de l'Institut Nacional d'Assistència Social: 5.000 pessetes si estan en règim d'internat i 4.000 pessetes als mediopensionistes.   
d) En Centres reconeguts per l'Estat i dependents de Corporacions Locals: 3.500 pessetes quan els beneficiaris són atesos com a interns i 3.000 pessetes si es troben com a mediopensionistes.   
e) En Centres dependents o subvencionats totalment o parcialment pel Ministeri d'Educació: 7.000 pessetes als mediopensionistes i 8.000 pessetes als interns.   
Novena. Pagament de les beques.   
9.1. L'import d'aquestes beques s'abonarà, per trimestres vençuts, al representant autoritzat del Centre on els beneficiaris hagen estat atesos en el trimestre precedent. Amb aquesta finalitat aquest representant haurà de remetre a la Direcció General de Serveis Socials, dins del termini dels deu dies següents a la data de terminació de cada trimestre, una relació nominal, per triplicat, de tots els beneficiaris d'aquestes beques atesos en el trimestre anterior.   
9.2. La Direcció General de Serveis Socials disposarà tot allò que caiga per tal que els imports de les beques que hagen de ser abonats siguen lliurats a favor dels Centres respectius sobre l'òrgan competent.   
Desena. Destinació de les beques.   
Els representants autoritzats dels Centres on són atesos els beneficiaris d'aquestes beques en destinaran l'import a sufragar les despeses ocasionades per l'assistència a aquests.   
DISPOSICIO FINAL  
Aquesta Resolució entrarà en vigor el mateix dia en què siga publicada al Diari Oficial de la Generalitat Valenciana.   
Cosa que fem pública perquè en prengueu coneixement i als efectes oportuns.   
València, 10 de febrer de 1984.   
El Director General de Serveis Socials,  
CARLES PEREZ GARCIA  
(1) Delegacions Territorials de Serveis Socials:   
-Alacant: Plaça d'Espanya, 6 - Alacant. Tel. (965) 25 21 12.   
-Castelló: Avinguda del Mar, 8 - Castelló. Tel. (964) 23 65 12.   
-València: c/ Misericòrdia, 34 - València-14. Tel. (96) 35550 99.


Còpia Permalink ELI